IKASTAROAREN AURKEZPENA:  
IKASLEENDAKO INFORMAZIO OROKORRA

Ikastaroko lehen egunean, arretaz irakurri zer konpromiso hartzen dituzun ikasle moduan, eta uste baduzu ezin dituzula bete, ez sinatu bertaratzea, eta prestakuntza zentroari jakinarazi ez parte hartzea erabaki duzula, erreserbako zerrendako pertsona batek zure lekua har dezan.

1. **IKASTARO GUZTIEI BURUZKO INFORMAZIOA**

* **IKASTAROAK, DIRUZ LAGUNDUTA.** Egingo den ikastaroaren kostua, guztira, (zentroak zenbatekoa sartu) euro izango da, (zentroak kopurua sartu) euro pertsona bakoitzeko. Nafar Lansare-Nafarroako Enplegu Zerbitzuak %100eko dirulaguntza eman du eta zuk ez duzu ezer ordaindu beharko. Ikastaroa egiteko behar diren material eta ekipo guztiak emanen ditu prestakuntza zentroak. Aprobetxa ezazu prestakuntza!
* Ikastaroek helburu hauek dituzte:
  + - **Langabeak**: NL-NEZan **enplegu eskatzaile moduan inskribatuta** daudenak jotzen dira **langabetzat**, bekadunak eta Gazte Bermerako Sistema Nazionalean izena emanda daudenak barne.
    - **Landunak**: landunak, berriz, alta emanda daude Gizarte Segurantzan, edo mutualitateetan kotizatzen dute.
    - **Egoera administratibo irregularrean dauden pertsonak** ezin izango dute parte hartu: talde honetan sartzen dira AIZrik ez duten pertsonak edo AIZ baliogabea dutenak (iraungita, berritu gabe).
* Prestakuntza ekintzetan, **parte hartzea gehienez ere eguneko 8 eskola-ordukoa izanen da**. Muga horren barruan egonen dira, hala egokituz gero, lanekoak ez diren praktiketako orduak.
* Ikastaro bat **arrazoi justifikaturik gabe UZTEN bada**, **hiru hilabetez ezinen da ez beste ikastaro batean izena eman** ez beste ikastarorik egin, eta berekin ekartzen ahal du zehapen espedientea bat irekitzea prestazioari, errenta bermatuari eta enplegu eskaerari buruz. Ikasleak ekintza utzi duela jakinarazi behar dio prestakuntza zentroari, bai eta horretarako arrazoia zein izan den ere.

**Justifikatu gabekotzat jotzen da ikastaro hau beste bat egiteko uztea.**

**Justifikatutzat jotzen da uztea, Gizarte Segurantzako alta duen lan batengatik bada.** Lan-ordutegia eta ikastaroaren ordutegia bateragarriak badira, ikastaroa amaitzen ahal da.

* **KANPORATZEA.** Ikastarotik kanporatzeko **arrazoi** izan litezke: aprobetxamendurik eta interesik eza; prestakuntza ekintzaren garapen arrunta trabatzea; irakasleekiko, ikaskideekiko eta zentroko langileekiko errespeturik edo adeitasunik eza; zentroko instalazioak eta ekipamenduak gaizki erabiltzea; eta zentroko funtzionamendu araudian ager daitekeen beste edozein

Ikastarotik kanporatzearen ondorio izanen da kanporaketa gertatu ondorengo **12 hilabeteetan beste ikastarorik ezin egin ahal izatea**.

* **DIPLOMA**. Prestakuntza zentroak diploma bat emanen du **prestakuntza ebaluazio positiboarekin gainditu bada.** Diploma hori lortzeko, honako **baldintza** hauek bete behar dira, ikastaroa nola ematen den:
  + - Zuzeneko modalitatea: ikastaroak dituen orduen %75ean gutxienez parte hartzea.
    - Prestakuntza mistoko modalitatea: prestakuntza ekintzaren %75 gutxienez egitea. Kalkulua modu haztatuan eginen da, zuzenean bertaratuta emandako orduak eta teleprestakuntzan egindako jardueretan emandakoak oinari hartuta
    - Teleprestakuntza modalitatea: programatutako jardueren %75 gutxienez egitea.Profesionaltasun-ziurtagiriko ikastaroen kasuan, jardueren % 100 egin beharko da

Prestakuntza-ekintzak hainbat prestakuntza-espezialitate baditu, ikaskuntzaren ebaluazioa modu independentean aplikatuko da espezialitate bakoitzean. Espezialitate batean gai kalifikazioa lortzeko, langileak gutxienez espezialitate horren % 75 egina izan beharko du, eta probetxuz gainditua.

1. **ENPLEGU ESKARIARI BURUZKO INFORMAZIOA (LANGABEAK)**

**Ikastaroaren hasieran,** alta emanen zaie Nafar Lansare-Nafarroako Enplegu Zerbitzuan, prestakuntza ekintza bateko parte hartzaile moduan, eta **eskaria etenda egonen da**, hau da, **ez dute berritu behar izanen**, eta enplegu eskaintzei buruzko informazioa jasotzen jarrituko du. Gainerako zerbitzuetan ez da aldaketarik izanen. Langabeziagatiko prestazioa ez da inoiz eteten, dagokion eskaerari baja eman ezean lanean hasteagatik.

**Eskaria ikastaroa hasi eta lehen 15 egunen barruan zigilatu behar badu, berritu egin beharko du.** Ordutik aitzinera, eta ikastaroa amaitu artean, etenda izanen du.

**Ikastaroa amaitu ondoren**, edo utziz gero, **bere enplegu bulegora joan beharko du** datuak eguneratu eta **eskaria berriz indarrean jartzeko**.

Ikastaroan zehar, aldaketaren bat gertatzen bada lan-egoeran (adibidez, ordu batzuetan lan egiten badu), enplegu eskaerari ekin beharko dio berriz.

Ez baduzu enplegu eskaintzak jasotzen jarraitu nahi, jarri harremanetan zure enplegu bulegoarekin, edo, bestela, erabili bulego elektronikoaren zerbitzua webgune honetan: [www.empleo.navarra.es](http://www.empleo.navarra.es).

1. **KONTRATATZEKO KONPROMISOARI BURUZKO INFORMAZIOA**

Ikastaroak bertaratuak kontratatzeko konpromisoa badu, zentroak ikastaroaren baldintzei eta ezaugarriei buruzko informazioa eman beharko dio.

1. **ZUZENEKO IKASTAROEN INGURUKO INFORMAZIOA**

* Zuzeneko ikastaroak eta praktiken aldia gelako eta joan-etorrietako istripuetarako **aseguru batek estaltzen ditu**. Istripua gertatuz gero, harremanetan jarri prestakuntza zentroarekin.
* **NAHITAEZKOA DA ZUZENEKO IKASTAROAN PARTE HARTZEA**. Justifikatu gabeko hiru falta baino ez dira onartuko hilean. Horregatik, agiri bidez justifikatu behar da edozein bertaratze edo puntualtasun falta. **Justifikatu gabeko laugarren falta egindakoan**, ikasleak **ikastaroa utzi beharko du.**
* Zuzeneko ikastaroetan, ikaslearen **BERTARATZE EHUNEKOA** kalkulatzeko, bai justifikatu gabeko **faltak** bai **justifikatuak** hartuko dira **bertaratu gabeko ordutzat**. Eta ikastaroa hasi ondoren sartu direnen kasuan, **eman gabeko hasierako orduak.**

1. **BEKAK ETA LAGUNTZAK ZUZENEKO IKASTAROETAN ETA LANEKOAK EZ DIREN PRAKTIKETAN**

Beken eta laguntzen **hartzaileak langabe izan** eta enplegu bulego egokian **izena emanda dutenak** izanen dira. Pertsona bat langabea ala landuna den erabakitzeko, **prestakuntza ekintzaren edo lanekoak ez diren praktikaren** hasierako lan egoera kontuan hartuko da.

Ikastaroa langabezian hasten bada eta ikasturtean zehar kontratazio-aldiak badaude, langabezian egondako egunak bakarrik hartuko dira kontuan. Hilean **justifikatu gabeko 3 hutsegite baino gehiago izanez gero, legozkiokeen bekak eta laguntzak galduko dira**, une horretatik ikastaroa utzi arte.

Ikastaroa lanean hasten bada, ez da eskubiderik izango bekak eta laguntzak eskatzeko, nahiz eta ikasturtean zehar langabezian egon.

Eskatzen ahal diren bekak eta laguntzak hauek dira: emakumeak bertaratzeko bekak (lanbide-arlo jakin batzuetako ikastaroetan bakarrik), **desgaitasun eta genero-indarkeriaren bekak, eta garraio, mantenu,** **ostatu eta mantenu, eta familia kontziliaziorako laguntzak**. Beka eta laguntza bat baino gehiago eskatzen ahal da ikastaro bakoitzean. Prestakuntza zentroak emanen du bekak eta laguntzak eskatzeari eta baldintzei buruzko informazioa.